CELEX: 62019CN0486
Language: el
Date: 2019-06-25 00:00:00
Title: Υπόθεση C-486/19: Αίτηση προδικαστικής αποφάσεως την οποία υπέβαλε το Korkein oikeus (Φινλανδία) στις 25 Ιουνίου 2019 — Syyttäjä και Tulli

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/8
            
         
      Αίτηση προδικαστικής αποφάσεως την οποία υπέβαλε το Korkein oikeus (Φινλανδία) στις 25 Ιουνίου 2019 — Syyttäjä και Tulli
      (Υπόθεση C-486/19)
      (2019/C 295/12)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein oikeus
      
         Διάδικοι στην υπόθεση της κύριας δίκης
      
      
         Αναιρεσείοντες: A και B
      
         Αναιρεσίβλητοι: Syyttäjä και Tulli
      
         Προδικαστικά ερωτήματα
      
      
                  1)
               
               
                  Έχει το δίκαιο της Ένωσης την έννοια ότι αντίκειται στην επιβολή ποινικής κύρωσης σε φυσικό πρόσωπο το οποίο ενεργεί για λογαριασμό υποκείμενης στον φόρο εταιρίας και το οποίο δεν εκπλήρωσε τις υποχρεώσεις που συνδέονται με τον επιβαλλόμενο στα παγωτά ειδικό φόρο κατανάλωσης εάν η φοροαπαλλαγή άλλων εταιριών οι οποίες ασκούν δραστηριότητα που αφορά ομοειδή προϊόντα θεωρείται ως ενίσχυση κατά την έννοια του άρθρου 107, παράγραφος 1, ΣΛΕΕ;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα: Πληρούσε ένα εθνικό φορολογικό σύστημα περί ειδικού φόρου κατανάλωσης στα παγωτά, όπως αυτό που ίσχυε κατά τον χρόνο τέλεσης της αξιόποινης πράξης, το κριτήριο του επιλεκτικού χαρακτήρα που αποτελεί αναπόσπαστο μέρος της κρατικής ενίσχυσης κατά την έννοια του άρθρου 107, παράγραφος 1, ΣΛΕΕ;